jkorsvik/nowiki_second_scrape_merged huggingface dataset:
Barnesoldat

En barnesoldat er et barn som deltar i en armé eller gerilja i en krig. Blant annet mye brukt i borgerkrigen i Sierra Leone på 1990-tallet. Å bli soldat er en av få måter for mange fattige og foreldreløse barn i krigsrammede stater å få mat, husly og noen som tar hånd om dem. Barn med sine mindre mentale ressurser er også lettpåvirkelige og utfører ordrer som for en voksen person ville kunne bli et moralsk problem. I historien kjenner vi til bruken av barnesoldater i flere stater i Afrika. Hitler hadde sine barnesoldater i slutten av 2.verdenskrig i et fortvilet forsøk på å forsvare Berlin og Hitler.
Koko

Koko (født 4. juli 1971 i San Francisco Zoo, død 20. juni 2018 Woodside, California) var en vestlig lavlandsgorilla som ifølge treneren hennes i over 30 år, Dr. Francine «Penny» Patterson, forstod og brukte over 1 000 forskjellige tegn fra amerikansk tegnspråk. I tillegg forstod Koko over 2 000 ord muntlig engelsk.Koko levde mesteparten av livet i Woodside, California, og begynte å få opplæring i tegnspråk da hun var ett år gammel. Hun var også en stor inspirasjon for forfatteren Michael Crichton da han skrev romanen Congo, som inkluderte gorillaen «Amy» som kunne tegnespråk. Gorillaen «Sophie» fra The X-Files-episoden «Fearful Symmetry» skal også være inspirert av Koko.
Koko er en forkortelse av det japanske ordet «Hanabi-Ko», som betyr «barn av fyrverkeri», grunnet fødselsdatoen hennes 4. juli, som er datoen for den amerikanske uavhengighetsdagen.


== Kokos bruk av tegnspråk ==
Noen forskere mener at Kokos tegnspråk-beherskelse viser at hun faktisk forstår og klarer å benytte seg av språket. Andre mener at hun kun har lært å herme og bruke de riktige tegnene i gitte situasjoner for å oppnå en belønning, uten å egentlig vite hva ordene egentlig betyr. Førstnevnte (og Francine Patterson) hevder at Kokos bruker tegnspråket fritt og i situasjoner hvor Koko er klar over at det ikke er noen belønning, i tillegg til at hun klarer å sette sammen nye ord fra to ord hun allerede kjenner til hvis hun ikke vet hva tingen hun beskriver heter. Patterson sier at det finnes flere dokumentasjoner på at hun gjør dette. Dokumentarfilmen Koko, en snakkende gorilla fra 1978 viser et eksempel på dette, hvor Koko gir tegnet for finger og armbånd («finger-armbånd») for å beskrive en ring.
Slike debatter krever en grundige og veldokumenterte undersøkelser og viser at det er viktig å tenke over hva det egentlig vil si å lære og bruke et språk. Debatter om hvorvidt aper virkelig kan lære og bruke et språk har pågått siden den aller første apen ble trent opp til å bruke tegnspråk. Et ganske forskjellig eksempel som kan brukes er dataprogrammer og kunstig intelligens, hvor maskiner kan bli programmert til å «lære» og «tenke», gi respons til visse ord og til og med «kommunisere» med brukeren, som f.eks. chatterbots og enkelte sjakk-spill som blir bedre og bedre for hver gang man spiller mot dem.


== Referanser ==


== Eksterne lenker ==
(en) Offisielt nettsted 
(en) Koko (gorilla) – kategori av bilder, video eller lyd på Commons
Francis A. Rouleau

Francis A. Rouleau (født 1900, død 1984) var en katolsk prest, kinamisjonær og sinolog tilknyttet jesuittordenen. Han var historiker og teolog, og opparbeidet gjennomj sitt liv en stor samling dokumenter knyttet til ritestriden i Kina.
Rouleau ankom Shanghai i Kina i 1929, og bodde der til 1952, da han bler tvunget i eksil av de kinesiske kommunistiske myndigheter.Hans første historiske samling ble ødelagt i Shanghai i 1949, og pater Rouleau bygde den da opp igjen ved reiser til arkiver i Roma, Paris, London, Portugal, Filippinene og annetsteds, der han tok mikrofilmavbildninger, kopier og avskrifter av kildemateriale. Samlingen var i 2009 i Ricci Institute i San Francisco i USA; det er på hundrevis av dokumenter (over 50 000 sider) på seks forskjellige europeiske språk. Det er også over 200 sjeldne europeiske bøker i hans samlinger.Rouleau var selv blant grunnleggerne av Ricci-instituttet i San Francisco i 1984. 
Han hadde selv en stor vitenskapelig produksjon.


== Se også ==
Liste over kinamisjonærer tilhørende jesuittordenen


== Litteratur ==
Barry Martinson: Celestial Dragon: The Life and Letters of Fr. Francis Rouleau, Loyola University Press, 1999  ISBN 978-9579185530
Ramon Calderon

Ramón Calderón Ramos, eller bare kalt Ramon Calderon, (født 26. mai 1951 i Palencia, Spania) er en advokat og tidligere president i fotballklubben Real Madrid.


== Liv og karriere ==
Calderon ble valgt til president for Real Madrid 2. juli 2006, da han vant med 8 344 stemmer, mens motkandidaten Juan Palacios kom på annenplass med 8 098 stemmer. Etter diskusjoner med klubbens fotballdirektør, Predrag Mijatovic, ansatte han Fabio Capello som klubbens nye manager. Han vurderte også Bernd Schuster, daværende manager for Getafe CF.I valgkampanjen for å bli president lovet han å signere Arjen Robben fra Chelsea, Cesc Fàbregas fra Arsenal FC og Kaká fra AC Milan. Calderon har senere avfeid at han og klubben hadde tilnærmet seg disse spillerne på ulovlig vis. Han lyktes kun med å signere Robben.
19. juli 2006 annonserte han sine to første signeringer, Fabio Cannavaro og Emerson, begge to fra Juventus som nylig hadde blitt tvangsflyttet til Serie B i Italia. Tilsammen kostet de rundt €20 millioner.
Senere signerte han Ruud van Nistelrooy fra Manchester United og Mahamadou Diarra fra Olympique Lyon, samt at han holdt ord med å signere Arjen Robben fra Chelsea. En 1-års låneavtale med José Antonio Reyes fra Arsenal (Júlio Baptista gikk motsatt vei), ble omgjort til permanent bytte. Før 2008-09 sesongen prøvde han å signere Cristiano Ronaldo fra Manchester United, men mislyktes med dette. 16. januar 2009 sluttet han i sin stilling som president, etter beskyldninger om å ha trikset med stemmene i valgkampanjen. Visepresidenten, Vicente Boluda, overtok rollen umiddelbart.


== Kontroversiell ==
I januar 2007 ble det rapportert at Calderon hadde kommet med ærekrenkende kommentarer om Reals midtbanespiller David Beckham, som hadde blitt satt ut av laget av manager Capello og nylig signert kontrakt med Los Angeles Galaxy. Calderon ble sitert på at han sa at Beckham var «en gjennomsnittlig skuespiller som skal jobbe i Hollywood».
Han er kjent for sine kommentarer til media, blant annet med at Real Madrid skulle signere verdensstjerner. Eksempler var Fabregas, Kaká og Ronaldo.
Real Madrid og Calderon har blitt kritisert av Manchester Unites manager, Alex Ferguson, for det han kalte umoralske handlinger for å prøve å kjøpe Cristiano Ronaldo.


== Referanser ==
Clarence Öfwerman

Clarence Öfwerman (født 22. november 1957) er en svensk musiker og produsent.
Han er mest kjent for å ha produsert alle albumene til Roxette fra Pearls of Passion i 1986 til Room Service i 2001. Han har også vært involvert i alle solo-prosjekter av Per Gessle, senest med Party Crasher fra 2008.


== Eksterne lenker ==
(en) Clarence Öfwerman – kategori av bilder, video eller lyd på Commons 
(en) Clarence Öfwerman på Internet Movie Database 
(en) Clarence Öfwerman på Discogs 
(en) Clarence Öfwerman på MusicBrainz 
(en) Clarence Öfwerman på AllMusic
Phimeanakas

Phimeanakas (khmer: ប្រាសាទភិមានអាកាស, Prasat Phimean Akas «himmelske tempel») eller Vimeanakas (khmer: ប្រាសាទវិមានអាកាស, Prasat Vimean Akas) i Angkor, Kambodsja, er et hindutempel i Khleangstil, bygget på slutten av det 10. århundre i Rajendravarmans regjeringstid i Khmerriket (941-968), deretter gjenreist av Suryavarman II i form av en trelags pyramide i lateritt med grunnflate på 35 x 28 meter. På toppen av pyramiden var det et tårn. 

Ifølge legenden tilbrakte kongen de første timene av hver kveld med en Nagajente i tårnet, og i den tiden hadde selv ikke dronningen tillatelse til å komme opp. Bare etter disse timene kom kongen tilbake til sitt palass med dronningen. Hvis Nagaen som var den øverste landeier ikke dukket opp en natt ville kongens dager være talte, hvis kongen ikke møtte opp ville katastrofe ramme landet hans.


== Referanser ==

Freeman, Michael og Jacques, Claude.  Ancient Angkor. River Books, 1999, s.111-113. ISBN 0-8348-0426-3.


== Eksterne lenker ==
(en) Phimeanakas – kategori av bilder, video eller lyd på Commons
Paal Hveem

Paal Hveem (født 4. august 1953) er en norsk investor og største eier i Greenwich Land Securities AS.
Hveem slo seg opp på slutten av 1980-årene på ulike investeringer innen shipping og offshore og eiendom. Etter store utfordringer slo han seg opp igjen i 1990-årene gjennom eiendomsinvesteringer i Marbella i Spania København og Oslo.I 2019 ble oljeselskapet Endavour UK kjøpt opp gjennom Waldorf Production Ltd. Hveem er største eier og kontrollerer 35 % av aksjene.


== Referanser ==
Khora

Begrepet Khora (gresk χώρα, «land», «sted», «by») brukes på greske øyer ofte om hovedbyen, der hvor byen har samme navn som selve øya. Mange øyer har i tillegg en havneby (Skala). Khora kan derfor vise til flere byer:

Naxos (by) (Khora Naxou)
Khíos (by) (Khora Khiou)
Tinos (by) (Khora Tinou)(Dette er ikke en fullstendig liste)
Liste over vinnere av Guldbaggen i kategorien Beste kvinnelige birolle

Liste over vinnere av Guldbaggen i kategorien Beste kvinnelige birolle sammen med øvrige nominerte.

2013 Anna Bjelkerud (Hotell)
Mira Eklund (Hotell)
Josefin Neldén (Känn ingen sorg)
2012 Ulla Skoog (Dom över död man)
Leonore Ekstrand (Avalon)
Yohanna Idha (Katinkas kalas)
2011 Cecilia Nilsson (Simon och ekarna)
Helena Bergström (Någon annanstans i Sverige)
Liv Mjönes (Kyss mig)
2010 Outi Mäenpää (Skyggesiden)
Cecilia Forss (I rymden finns inga känslor)
Tehilla Blad (Skyggesiden)
2009 Anki Lidén (I taket lyser stjärnorna)
Tova Magnusson-Norling (Flickan)
Annika Hallin (I taket lyser stjärnorna)
2008 Maria Lundqvist (Himmelens hjerte)
Amanda Ooms (Maria Larssons evige øyeblikk)
Marie Robertson (Rallybrudar)
2007 Bibi Andersson (Arn – Tempelridderen)
Maria Lundqvist (Den nya människan)
Gunilla Nyroos (Nina Frisk)
2006 Lia Boysen (Sök)
Lena Nyman (Att göra en pudel)
Lena Endre (Göta kanal 2 - kanalkampen)
2005 Ghita Nørby (Fyra veckor i juni)
Tuva Novotny (Bang Bang Orangutang)
Sofia Westberg (Mun mot mun)
2004 Kajsa Ernst (Masjävlar)
Ann Petrén (Masjävlar)
Ingela Olsson (Så som i himmelen)
2003 Bibi Andersson (Elina – som om jeg ikke fantes)
Pernilla August (Om jag vänder mig om)
Marie Richardson (Om jag vänder mig om)
2002 Cecilia Frode (Klassfesten)
Gunilla Röör (Beck – Det siste vitnet)
Marie Göranzon (Alla älskar Alice)
2001 Carina Johansson (Leva livet)
Maria Lundqvist (Sprängaren)
Cecilia Frode (Syndare i sommarsol)
2000 Bibi Andersson (Det blir aldrig som man tänkt sig)
Cecilia Nilsson (Den beste sommeren)
Aminah Al Fakir (Vingar av glas)
1999 Pernilla August (Där regnbågen slutar)
Jessica Zandén (Tomten är far till alla barnen)
Källa Bie (Vuxna människor)
1998 Maria Langhammer (Hela härligheten)
Lena Granhagen (Glasblåsarns barn)
Lena B. Eriksson (Veranda för en tenor)
1997 Tintin Anderzon (Adam & Eva)
Gerd Hegnell (Rika barn leka bäst)
Lena Endre (Svenska hjältar)
1996 Lena Endre (Jerusalem)
Viveka Seldahl (Juloratoriet)
Chatarina Larsson (Nu är pappa trött igen!)
1995 Sif Ruud (Oskar og Stora och små män)
Frida Hallgren (30:e november)
Birgitta Andersson (Jönssonligans största kupp)


== Eksterne lenker ==
IMdb
Svenska Filminstitutet
Knut H. Ulltveit

Knut H. Ulltveit var en norsk politiker (A). Ulltveit var ordfører i Gjerstad for Arbeiderpartiet i fire perioder fra 1967–1975 og fra 1983–1991. 
Ulltveit gikk i bresjen for utviklingen av Brokelandsheia, som i dag er Gjerstads viktigste næringsområde, sentralt langs E18 mellom Kragerø og Risør.


== Referanser ==
Liste over vinnere av Guldbaggen i kategorien Beste mannlige birolle

Liste over vinnere av Guldbaggen i kategorien Beste mannlige birolle sammen med øvrige nominerte.

2008. Jesper Christensen (Maria Larssons evige øyeblikk)
Torkel Petersson (Patrik 1,5)
Per Ragnar (Låt den rätte komma in)
2007. Hassan Brijany (Ett öga rött)
Dan Ekborg (Se upp för dårarna)
Nicolaj Schröder (Hata Göteborg)
2006. Anders Ahlbom (Wallander - Hemligheten)
David Johnson (Farväl Falkenberg)
Peter Engman (När mörkret faller)
2005. Magnus Krepper (Mun mot mun)
Börje Ahlstedt (Percy, Buffalo Bill och jag)
Michael Nyqvist (Äideistä parhain)
2004. Ulf Brunnberg (Fyra nyanser av brunt)
Joakim Lindblad (Masjävlar)
Lennart Jähkel (Så som i himmelen)
2003. Ingvar Hirdwall (Om jag vänder mig om)
Gustaf Skarsgård (Ondskan)
Gösta Ekman (Skenbart - en film om tåg)
2002. Göran Ragnerstam (Suxxess)
Alexander Skarsgård (Hundtricket - The movie)
Lennart Jähkel (Suxxess)
2001. Brasse Brännström (Sprängaren)
Shanti Roney (Beck – hevens pris)
Anders Ahlbom (Leva livet)
2000. Said Oveissi (Vingar av glas)
Brasse Brännström (Gossip)
Michael Nyqvist (Tillsammans)
1999. Shanti Roney (Vägen ut)
Peter Andersson (Noll tolerans)
Dan Ekborg (Tomten är far till alla barnen)
1998. Thommy Berggren (Glasblåsarns barn)
Ralph Carlsson (Fucking Åmål)
Johan Widerberg (Under solen)
1997. Emil Forselius (Tic Tac)
Jacob Ericksson (Adam & Eva)
Krister Henriksson (Slutspel)
1996. Lennart Jähkel (Jägarna)
Reine Brynolfsson (Jerusalem)
Sven-Bertil Taube (Jerusalem)
1995. Tomas von Brömssen (Lust och fägring stor)
Jonas Karlsson (30:e november)
Thommy Berggren (Stora och små män)


== Eksterne lenker ==
IMdb
Svenska Filminstitutet
Bredbåndet gulfly

Bredbåndet gulfly (Xanthia aurago) er en sommerfugl som tilhører familien nattfly (Noctuidae). I Norge er den sjelden og lokal på Sørlandet og Østlandet.


== Utseende ==
Et middelsstort (vingespenn 29 – 33 mm), kraftig, gult nattfly. Hodet og forkroppen er kledt med gule hår, forkroppen (thorax) er rødbrun på sidene. Bakkroppen er gul. Forvingen er gul, bredt rødbrun i den ytterste delen bortsett fra vingespissen som er gul. Den har også et bredt, uregelmessig, rødbrunt tverrbånd nær roten. Av og til dekker den rødbrune fargen nesten hele vingen. Nyre- og ringmerkene er tydelige, delvis utfylt med rødbrunt. Bakvingen er blekgul med et mer eller mindre tydelig, brunlig tverrbånd.


== Levevis ==
Arten finnes i løvskog, skogbryn og i hager og parker. Larvene er aktive på våren og lever på eik (Quercus spp.), bøk (Fagus sylvatica) og naverlønn (Acer campestre). Arten overvintrer som egg. De voksne sommerfuglene flyr om natten i august – oktober.


== Utbredelse ==
Bredbåndet nattfly finnes bare i Europa. I Norge er den sjelden og lokal på Sørlandet og det sørlige Østlandet (nordligste funn fra Gjøvik). Det finnes dessuten et isolert funn fra Sola i Rogaland.


== Kilder ==
Norges sommerfugler – Bredbåndet gulfly
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri
Xanthia aurago på UK moths


== Eksterne lenker ==
(en) bredbåndet gulfly i Global Biodiversity Information Facility 
(no) bredbåndet gulfly hos Artsdatabanken 
(sv) bredbåndet gulfly hos Dyntaxa 
(en) bredbåndet gulfly hos Fauna Europaea 
(en) bredbåndet gulfly hos NCBI 
(en) Kategori:Tiliacea aurago – bilder, video eller lyd på Wikimedia Commons 
(en) Tiliacea aurago – galleri av bilder, video eller lyd på Wikimedia Commons
Vinylpolymer

Vinylpolymerer er en gruppe polymerer som er lagd fra vinylmonomerer. De består av en alkankjede som er dannet ved å polymerisere en alkengruppe (C=C) til en kjede (..-C-C-C-C..). Vinylpolyemerer er de mest vanlige plastene.

Polymeriserte enkle alkener: polyeten fra eten, polypropen fra propen og polybutadien fra butadien.
Polystyren lages fra styren (vinylbenzen).
Polyvinylklorid (PVC) blir lagd ved polymerisering av monomeren vinylklorid (kloreten) CH2=CHCl.
Polyvinylacetat (PVAc) blir polymerisert fra vinylacetat. I vanndig suspensjon blir PVAc anvendt som lim.
Polyvinylalkohol (PVA) blir produsert ved hydrolyse av polyvinylacetat (ikke ved polymerisering av vinylalkohol (etenol) som er en ufavorisert tautomer av acetaldehyd).
Polyacrylonitrill lages fra acrylonitrill.1,2-Substituerte vinylderivater polymeriserer ikke på grunn av sterisk hindring selv om det er termodynamisk fordelaktig . Et unntak fins i form av fumaronitrill (NC-C=C-CN), men den polymerer på en veldig spesiell måte.


== Referanser ==
Blekt gulfly

Blekt gulfly (Xanthia icteritia) er en sommerfugl som tilhører familien nattfly (Noctuidae). Den er funnet over det meste av Norge, men sparsomt i Nord-Norge.


== Utseende ==
Et middelsstort (vingespenn 33 – 37 mm), blekt gult nattfly. Fargen er blekere enn hos de andre norske gulflyene (Xanthia spp.), noen individer er nesten ensfarget blekgule. Hodet og forkroppen er lysgule, bakkroppen gulhvit. Forvingen er noe tilspisset, lysgul, med et uregelmessig og ofte utydelig, brunlig tverrbånd midt på. Utenfor dette båndet er det en trekantet, brunlig flekk med framkanten og en rekke av små, brune flekker langs ytterkanten. I vingens indre del er det oftest noen diffuse, brunlige flekker. Bakvingen er snøhvit.


== Levevis ==
Blekt gulfly forekommer i løvskog, hager og parker. Som unge lever larvene på blomster (gåsunger) av viere (Salix spp.) eller på rakler av osp (Populus tremula). I de to siste larvestadiene lever de på ulike urter. Arten overvintrer som egg. De voksne sommerfuglene flyr om natten i august – september og kommer gjerne til lys.


== Utbredelse ==
Blekt gulfly finnes i Europa, unntatt lengst i sør, og videre østover til Korea og Japan. I Norge er den vanlig på Sørlandet og det sørlige Østlandet, og forekommer også i Rogaland og Hordaland. Det er noen få funn fra Trøndelag og Nordland, og ett enkeltfunn fra Sør-Varanger i Finnmark.


== Kilder ==
Norges sommerfugler – Blekt gulfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Xanthia icteritia på UK moths: [3]


== Eksterne lenker ==
(en) blekt gulfly i Encyclopedia of Life 
(en) blekt gulfly i Global Biodiversity Information Facility 
(sv) blekt gulfly hos Dyntaxa 
(en) blekt gulfly hos Fauna Europaea 
(en) blekt gulfly hos NCBI 
(en) Kategori:Xanthia icteritia – bilder, video eller lyd på Wikimedia Commons 
(en) Xanthia icteritia – galleri av bilder, video eller lyd på Wikimedia Commons 
Xanthia icteritia – detaljert informasjon på Wikispecies
Almegulfly

Almegulfly (Xanthia gilvago) er en sommerfugl som tilhører familien nattfly (Noctuidae). Den er sjelden og truet i Norge.


== Utseende ==
Et middelsstort (vingespenn 34 – 38 mm), kraftig, brungult eller rødgult nattfly. Forkroppen er brungul, bakkroppen blekgul. Forvingen er mer avrundet enn hos de andre norske Xanthia-artene, brunaktig eller rødaktig gul med gråaktige tegninger. Av og til dominerer den grå fargen. Nyre- og ringmerkene er vanligvis tydelige. Bakvingen er hvit, gråaktig langs innerkanten.


== Levevis ==
Arten forekommer i løvskog, hager og parker der det vokser alm (Ulmus glabra), som er larvenes næringsplante. Larvene utvikler seg i april – juni, først på blomsterknoppene, siden på fruktene og til slutt på bladene til almen. Arten overvintrer som egg, og de voksne sommerfuglene flyr om natten i september – oktober. Almegulflyet er listet som sårbar (V) på Norsk rødliste for arter, arten antas først og fremst å være truet av almesyken som utrydder almetrærne i store områder.


== Utbredelse ==
Den forekommer i Nord-Afrika, i Europa bortsett fra lengst i nord, og i Asia øst til Irak og Altajfjellene. I Norge er den bare funnet langs kysten fra Oslo til Kristiansand, de beste bestandene synes å være i byparker i Oslo.


== Kilder ==
Norges sommerfugler – Almegulfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Xanthia gilvago på UK moths: [3]


== Eksterne lenker ==
(en) almegulfly i Encyclopedia of Life 
(en) almegulfly i Global Biodiversity Information Facility 
(no) almegulfly hos Artsdatabanken 
(sv) almegulfly hos Dyntaxa 
(en) almegulfly hos Fauna Europaea 
(en) almegulfly hos NCBI 
(en) Kategori:Xanthia gilvago – bilder, video eller lyd på Wikimedia Commons 
Xanthia gilvago – detaljert informasjon på Wikispecies
Lindegulfly

Lindegulfly (Xanthia citrago) er en sommerfugl som tilhører familien nattfly (Noctuidae). Den forekommer spredt i Sør-Norge nord til Sogn og Fjordane.


== Utseende ==
Et middelsstort (vingespenn 32 – 36 mm), brungult eller rødgult nattfly. Hodet og forkroppen er gule, bakkroppen blekgul med en brun ryggstripe. Forvingen er tilspisset, ytterkanten svakt tannet. Den er brunlig eller rødlig gul med brune årer og to parallelle, brune skrålinjer. Det finnes også to mindre tydelige, brune tverrlinjer nær roten. Ring- og nyremerkene er tydelige, kantet med brunt. Bakvingen er hvit.

Larven er kort og trinn, naken, brun på ryggen, blekbrun på buken, med en lys sidestripe imellom.


== Levevis ==
Lindegulflyet lever i løvskoger og parker der det vokser lind (Tilia spp.), som er larvenes næringsplante. De utvikler seg i mai – juni etter å ha overvintret som egg, først på bladknoppene og senere på de nye bladene. De voksne sommerfuglene flyr om natten i august – oktober og kommer gjerne til lys og til sukkeråte.


== Utbredelse ==
Arten er bare kjent fra Europa, der den finnes øst til Kaukasus og Ural. I Norge er den forholdsvis vanlig på Sørlandet og på Østlandet nord til Oslo, og forekommer også i Hordaland og Sogn og Fjordane.


== Kilder ==
Norges sommerfugler – Lindegulfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Xanthia citrago på UK moths: [3]


== Eksterne lenker ==
(en) lindegulfly i Global Biodiversity Information Facility 
(no) lindegulfly hos Artsdatabanken 
(sv) lindegulfly hos Dyntaxa 
(en) lindegulfly hos Fauna Europaea 
(en) lindegulfly hos NCBI 
(en) Kategori:Tiliacea citrago – bilder, video eller lyd på Wikimedia Commons 
(en) Tiliacea citrago – galleri av bilder, video eller lyd på Wikimedia Commons
Hvitvinget høstfly

Hvitvinget høstfly (Omphaloscelis lunosa) er en sommerfugl som tilhører familien nattfly (Noctuidae). Den ble nylig registrert for første gang fra Norge med funn fra Aust-Agder og Vest-Agder. Den er den eneste europeiske representanten for slekten Omphaloscelis, som ellers omfatter arten Omphaloscelis polybela fra Nord-Afrika.


== Utseende ==
Et middelsstort (vingespenn 32 – 38 mm) nattfly. Fargen varierer mye, frå guloransje til mørk gråbrun. Forvingens årer er lysere enn resten av vingen, unntatt hos svært lyse eksemplarer, og sammen med lyse tverrlinjer danner de et nettmønster. Forvingen har to lyse tverrstriper (mellomlinjer) som avgrenser et lyreformet midtfelt. Nyre- og ringmerkene er tydelige og mørkfargede. Vingens ytterkant er vanligvis lysere enn resten, mellom denne og den ytre tverrlinjen er det et mørkere bånd. Bakvingen er hvit til gråaktig, med et kommaformet, mørkt merke litt foran midten og to mørke flekker ved bakkanten. Larven er lyst brunlig med mørke vorter, hver med en kort børste.


== Levevis ==
De voksne sommerfuglene flyr i august – oktober og kommer gjerne til lys. Arten overvintrer som ung larve. Larvene lever på ulike gress.


== Utbredelse ==
Den har en ganske begrenset utbredelse i Vest-Europa fra Spania til Danmark og det sørligste Norge.
Arten er nylig registrert for første gang fra Norge, med funn fra Aust-Agder og Vest-Agder.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Omphaloscelis lunosa på UK moths: [1]


== Eksterne lenker ==
(en) hvitvinget høstfly i Encyclopedia of Life 
(en) hvitvinget høstfly i Global Biodiversity Information Facility 
(no) hvitvinget høstfly hos Artsdatabanken 
(en) hvitvinget høstfly hos Fauna Europaea 
(en) hvitvinget høstfly hos NCBI 
(en) Kategori:Omphaloscelis lunosa – bilder, video eller lyd på Wikimedia Commons